Més de 1.500 persones visiten el Parc Arqueològic del castell de Bairén durant el primer cap de setmana d'obertura lliure i gratuïta al públic
17 març 2021

## Més de 1.500 persones visiten el Parc Arqueològic del castell de Bairén durant el primer cap de setmana d'obertura lliure i gratuïta al públic17 març 2021Última actualització: 17 març 2021

![](../gestion/img/a9afb3de6ecf9ab6e20b37e0c9d77089b7a460d70d8a511bf31ffe83e6795fc6.jpg)  
  

Després del gran èxit que va tindre ahir la reserva d’entrades gratuïtes per tal de gaudir de les visites guiades al Parc Arqueològic del castell de Baire?n, la **regidora delegada de Patrimoni Artístic, Històric i Cultural,** **Alícia Izquierdo**, ha mostrat la satisfacció del departament per aquesta noticia i per la gran quantitat de persones (més de 1.500) que han gaudit de la visita a aquest jaciment històric (excepte alcassaba i interior del castell) durant aquest darrer cap de setmana, el primer d’obertura lliure i gratuïta al públic.  

Amb aquest motiu, Izquierdo ha volgut posar en valor les bones pràctiques de _“tota la gent que ha vingut a fer la visita, perquè? han demostrat un comportament cívic irreprotxable mantenint el jaciment net i no pujant per damunt de les restes arqueològiques, a més de complir escrupolosament totes les mesures sanitàries_”.

A més, la regidora de Patrimoni ha assegurat que, per donar resposta als suggeriments rebuts per part dels visitants, l’Ajuntament de Gandia procedirà en la “_major brevetat possible_” a la instal·lació de contenidors a l’entrada del recinte per poder llançar el fem generat durant la visita. Així, ha destacat la importància de recollir les deixalles personals i arruixar-les únicament a estos contenidors.

Finalment, Izquierdo ha recordat que també se poden realitzar les inscripcions gratuïtes a [www.visitgandia.com](http://www.visitgandia.com) per visitar de manera guiada l’alcassaba superior de la fortalesa els dies 2, 3, 4 i 5 d'abril. Ahir dimarts, en només 90 minuts, es van esgotar les 360 places. I hui, a les 12 h del migdia, s'obrirà de nou el termini d'inscripció fins esgotar les 360 noves places**.**

A més, a partir del 15 de maig comencen les visites guiades tots els caps de setmana (sempre amb reserva a través de la web) amb el primer diumenge de cada mes gratuït per a tota la gent empadronada a Gandia.

[Twittear](https://twitter.com/share)